
6 Ιουλίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 257 


ΑΠΟΦΑΣΕΙΣ 

Αριθμ. 7845/76135 

Καθορισμός των ορίων αιγιαλού-παραλίας στη 
θέση «Παγανιά -Λακάκια» Χόρτου Αργαλαστής, 
του Δήμου Νοτίου Πηλίου, Π.Ε Μαγνησίας και 
Σποραδών. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του ν. 2971/2001 
(Α'285) «περί αιγιαλού και παραλίας και άλλες διατάξεις», 
όπως έχει τροποποιηθεί και ισχύει σήμερα και τις διατά¬ 
ξεις του άρθρου 113 του ν. 3978/2011 (Α137) με το οποίο 
τροποποιήθηκε το άρθρο 5 του ν. 2971/2001. 

2. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα ν.δ 532/1970, β.δ 704/1970, β.δ 705/1970, 
β.δ 192/1972, π.δ 71/1984, π.δ 347/1986, ν. 2026/1992 
και π.δ 97/1993. 

3. Την 1063649/790/Α0006/3.8.2004 απόφαση του 
Υπουργού Οικονομίας και Οικονομικών «Περί καταγρα¬ 
φής και διοικητικής κωδικοποίησης των αρμοδιοτήτων 
σε θέματα υπηρεσιών υπουργείου Οικονομίας και Οικο¬ 
νομικών που περιέρχονται στους Γενικούς Γραμματείς 
Περιφερειών κατά τις διατάξεις της παρ. 21 του άρθρου 
46 του ν. 3220/2004. 

4. Το 142/2017 π.δ (ΦΕΚ 181 Α723.11.2017) "Οργανι¬ 
σμός Υπουργείου Οικονομικών". 

5. Τις διατάξεις των διατηρούμενων άρθρων του 
π.δ 284/1988 «Οργανισμός Υπ. Οικονομικών». 

6. Τις διατάξεις της παρ. 21 του άρθρου 46 του 
ν. 3220/2004 (Α' 15) «μέτρα αναπτυξιακής και κοινωνικής 
πολιτικής - αντικειμενοποίηση του φορολογικού ελέγχου 
και άλλες διατάξεις» δυνάμει των οποίων από 10.4.2004, 
αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ. 2 του άρθρου 39 του 
ν. 2218/1994, περιέρχονται στους Γενικούς Γραμματείς 
Περιφερειών. 


7. Τις διατάξεις του ν.3852/2010 (Α'87) περί «νέας 
αρχιτεκτονικής της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» και ιδίως 
τις διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

8. ΤοΔ6Α 1022671 ΕΞ 2011/10.2.2011 έγγραφο του Υπ. 
Οικονομικών, σύμφωνα με το οποίο οι αρμοδιότητες του 
Υπουργού Οικονομικών, που περιήλθαν στους Γενικούς 
Γραμματείς των Περιφερειών (του ν. 2503/1997, ΑΊ 07), 
σύμφωνα με τις διατάξεις της παρ. 21 του άρθρου 46 του 
ν. 3220/2004 (ΑΊ 5) και καταγράφονται στην υπ' αριθμ: 
1063649/790/Α0006/3.8.2004 απόφαση του Υπουργού 
Οικονομίας και Οικονομικών, ασκούνται από 1.1.2011, 
από τους Γενικούς Γραμματείς των Αποκεντρωμένων 
Διοικήσεων, σύμφωνα με τις διατάξεις του άρθρου 280 
του ν.3852/2010 (Α'87). 

9. Τις διατάξεις του π.δ 138/2010 (Α'231) «περί οργανι¬ 
σμού Αποκεντρωμένης Διοίκησης Θεσσαλίας - Στερεός 
Ελλάδας». 

10. Την 13917/26-05-2017 (Υ.Ο.Δ.Δ.250) απόφαση του 
Υπουργού Εσωτερικών περί διορισμού Συντονιστή στην 
Αποκεντρωμένη Διοίκηση Θεσσαλίας - Στ. Ελλάδας. 

11. Την από 20.04.2018 έκθεση της κατά το άρθρο 3 
του ν. 2971/19.12.2001 (Φ.Ε.Κ. 285/Α719.12.2001) «περί 
αιγιαλού και παραλίας» αρμόδιας Επιτροπής καθορισμού 
ορίων αιγιαλού και παραλίας, για τον καθορισμό ορίων 
αιγιαλού και παραλίας στη θέση «Παγανιά - Λακάκια» 
Χόρτου Αργαλαστής,του Δήμου Νοτίου Πηλίου,Π.Ε Μα¬ 
γνησίας και Σποράδων, με ενδιαφερόμενες τις Γεωργία 
Δεδικούση του Βασιλείου,Φωτεινή Δεδικούση του Βα¬ 
σιλείου και Αικατερίνη σύζυγο Βασιλείου Δεδικούση. 

12. Το από μηνός Ιουνίου 2015 /τοπογραφικό διάγραμ¬ 
μα κλίμακας 1:500 αποτελούμενο από μια (1) πινακίδα, 
που συντάχθηκε από τον Ντρίτσο Δ. Ευάγγελο, Αγρονό¬ 
μο -Τοπογράφο Μηχανικό.Στη συνέχεια ελέγχθηκε ως 
προς την ακρίβεια της αποτύπωσης στις 19-07-2017 από 
την Μαργαρίτα Στάμου,Τοπογράφο - Μηχανικό, υπάλλη¬ 
λο της Κτηματικής Υπηρεσίας Μαγνησίας και θεωρήθηκε 
την 20-04-2018 από την Μαργαρίτα Στάμου,Τοπογράφο 
Μηχανικό της Κτηματικής Υπηρεσίας Μαγνησίας και συ¬ 
νοδεύει την Έκθεση της προαναφερόμενης Επιτροπής. 

13. Το 43681/21-05-2018 έγγραφο της Κτηματικής 
Υπηρεσίας Μαγνησίας, με το οποίο ζητείται η έκδοση 
απόφασης. 

14. Τις διατάξεις του π.δ 111/2014 «Οργανισμός 
Υπουργείου Οικονομικών». 

15. Το 1627/17-07-2015 έγγραφο της Περιφερειακής 
Διεύθυνσης Δημόσιας Περιουσίας Θεσσαλίας - Στερεός 
Ελλάδας προς το ΓΕΕΘΑ, για τη σύμφωνη ή μη γνώμη 
του,σύμφωνα με το άρθρο 113 του ν.3978/2011. 

16. Το Φ.119.1 /93/220262/Σ.5189/04-12-2015 έγγρα¬ 
φο ΓΕΕΘΑ,με το οποίο γνωμοδότησε ότι δεν έχει αντίρ¬ 
ρηση για τη συνέχιση της διαδικασίας καθορισμού των 
ορίων αιγιαλού-παραλίας και τυχόν υπάρχοντος παλαιού 
αιγιαλού στην υπόψη περιοχή, αποφασίζουμε: 

Α. Επικυρώνουμε την από 20.04.2018 έκθεση της κατά 
το άρθρο 3 του ν. 2971/19-12-2001 αρμόδιας Επιτροπής 
καθορισμού ορίων αιγιαλού και παραλίας, για τον καθο¬ 
ρισμό αιγιαλού και παραλίας στη θέση "Παγανιά-Λακά- 
κια" Χόρτου Αργαλαστής,του Δήμου Νοτίου Πηλίου, της 
Π.Ε. Μαγνησίας και Σποράδων, καθώς και το από μηνός 
Ιουνίου 2015, τοπογραφικό διάγραμμα κλίμακας 1:500 
αποτελούμενο από μία (1) πινακίδα, που συντάχθηκε 
από τον Ντρίτσο Δ. Ευάγγελο, Αγρονόμο Τοπογράφο 
Μηχανικό. Στη συνέχεια ελέγχθηκε ως προςτην ακρίβεια 
της αποτύπωσης την 19-07-2017, από την Μαργαρίτα 
Στάμου, Τοπογράφο Μηχανικό, υπάλληλο της Κτημα¬ 
τικής Υπηρεσίας Μαγνησίας και θεωρήθηκε την 20-04- 
2018 από την Μαργαρίτα Στάμου,Τοπογράφο Μηχανικό 
της Κτηματικής Υπηρεσίας Μαγνησίας. 


Β. Στο τοπογραφικό αυτό διάγραμμα η αρμόδια επι¬ 
τροπή καθορίζει: 

Ι.Την οριογραμμή του αιγιαλού με κόκκινη συνεχή 
πολυγωνική γραμμή 1,2, 3, ...., έως 37,38, 39 της οποί¬ 
ας οι κορυφές ορίζονται με καρτεσιανές συντεταγμέ¬ 
νες του Ελληνικού Γεωδαιτικού Συστήματος Αναφοράς 
(ΕΓΣΑ 87). 

2.Την οριογραμμή της παραλίας για την εξυπηρέτη¬ 
ση των σκοπών του άρθρου 1 παρ. 2 του ν. 2971/2001 
με κίτρινη συνεχή πολυγωνική γραμμή 1', 2', 3',...., έως 
35', 36', 37', της οποίας οι κορυφές ορίζονται με καρ¬ 
τεσιανές συντεταγμένες του Ελληνικού Γεωδαιτικού 
Συστήματος Αναφοράς (ΕΓΣΑ 87) και οι πλευρές είναι 
παράλληλες της γραμμής αιγιαλού σε απόσταση στα¬ 
θερή 15,00 μ. 

Οι κατασκευές μέσα στην ζώνη παραλίας δεν εξαι¬ 
ρούνται. 

Η ισχύς της παρούσας αρχίζει με τη δημοσίευσή της 
στο Φύλλο Εφημερίδας της Κυβερνήσεως. 

Η απόφαση αυτή με την έκθεση της Επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Λάρισα, 7 Ιουνίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

ΕΚΘΕΣΗ 

Επιτροπής καθορισμού των ορίων αιγιαλού 
και παραλίας σύμφωνα με το άρθρο 3 του 
ν. 2971/2001, το άρθρο 4 όπως αντί καταστάθηκε 
με το άρθ. 11 (παρ.1.α.8) του ν. 4281/2014 
παρ. 5 όπως ίσχυε αφότου αντικαταστάθηκε 
με το άρθ. 113 του ν. 3978/2011 στη θέση 
«Παγανιά - Λακάκια» Χόρτου Αργαλαστής Δήμου 
ΠΕ Μαγνησίας και Νοτίου Πηλίου Σποράδων. 

Στις 20 Απριλίου 2018 σήμερα, ημέρα Παρασκευή, η 
επιτροπή καθορισμού ορίων αιγιαλού - παραλίας - παλαι¬ 
ού αιγιαλού, η σύνθεση της οποίας καθορίστηκε βάσει 
των διατάξεων του άρθρου 3 του ν. 2971 /2001 «περί αιγι- 
αλού - παραλίας και άλλες διατάξεις» και συγκροτήθηκε 
με την αριθ. πρωτ. 2581 /24324/28-2-2018 απόφαση του 
Συντονιστή Αποκεντρωμένης Διοίκησης Θεσσαλίας - 
Στερεάς Ελλάδας, αποτελούμενη από τους: 

1 .ΤΡΑΧΑΝΑΤΖΗ ΜΑΡΙΑ, Προϊσταμένη της Κτηματικής 
Υπηρεσίας Μαγνησίας, ως Πρόεδρο. 

2. ΖΑΡΑΖΑΝΗ ΔΗΜΗΤΡΙΟ, Υπολιμενάρχη Βόλου, ως 
μέλος. 

3. ΣΤΑΜΟΥ ΜΑΡΓΑΡΙΤΑ, τοπογράφο μηχανικό της Κτη¬ 
ματικής Υπηρεσίας Μαγνησίας, ως μέλος. 

4. ΤΣΟΠΟΥΡΙΔΟΥ ΚΥΡΙΑΚΗ, Αναπληρώτρια Προϊστα- 
μένη της Διεύθυνσης Υπηρεσίας Δόμησης του Δήμου 
Βόλου, ως μέλος. 

5. ΜΟΥΛΑΡΑ ΕΛΕΝΗ, Αναπληρώτρια Προϊσταμένη 
της Δ/νσης Περιβάλλοντος και Χωρικού Σχεδιασμού 
της Αποκεντρωμένης Διοίκησης Θεσσαλίας - Στερεάς 
Ελλάδας, η οποία αν και προσκλήθηκε εμπρόθεσμα και 
νομίμως, δεν προσήλθε. 

Συνήλθε, σε συνέχεια της με αριθμ. πρωτ. 7287/ 
14-7-2017 πρόσκλησης της Προέδρου, σύμφωνα με την 
οποία η τότε αρμόδια επιτροπή όπως είχε ορισθεί με την 
αρ. πρωτ. 6574/79337/23-05-2017 απόφαση της Γ.Γ. Απο¬ 
κεντρωμένης Διοίκησης Θεσσαλίας - Στερεάς Ελλάδας 
πραγματοποίησε αυτοψία στις 19-7-2017, προκειμένου 
να γνωμοδοτήσει επί της υπόθεσης καθορισμού για 
πρώτη φορά των οριογραμμών αιγιαλού - παραλίας - 
παλαιού αιγιαλού στη θέση «Παγανιά - Λακάκια» Χόρ¬ 
του Αργαλαστής του Δήμου Νοτίου Πηλίου, ΠΕ Μαγνη¬ 
σίας και Σποράδων με ενδιαφερόμενες τις Γεωργία και 
Φωτεινή Δεδικούση του Βασιλείου και Αικατερίνη συζ. 
Βασιλείου Δεδικούση. 

Η επιτροπή αφού έλαβε υπόψη: 

Ι.Την από 15-07-2015 αίτηση των ενδιαφερομένων 
με τις οποίες ζητείται ο καθορισμός των ορίων αιγιαλού- 
παραλίας στην προαναφερόμενη θέση. 

2.Το από μηνός Ιουνίου 2015 κτηματολογικό υψομετρι¬ 
κό τοπογραφικό διάγραμμα του τοπογράφου μηχανικού 
Ευάγγελου Ντρίτσου με κλίμακα 1:500, το οποίο ελέγ¬ 
χθηκε για την ακρίβεια της αποτύπωσης στις 19-07-2017 
και θεωρήθηκε στις 20-04-2018 από τη Μαργαρίτα 
Στάμου, τοπογράφο μηχανικό του πρώην Αυτοτελούς 
Γραφείου Δημόσιας Περιουσίας Μαγνησίας και πλέον 
Κτηματικής Υπηρεσίας Μαγνησίας, όπως ορίζουν οι 
διατάξεις του άρθρου 4 του ν. 2971/2001, όπως αυτό 
αντικαταστάθηκε με το άρθρο 11 του ν. 4281/2014. 


3. Τις διατάξεις του ν. 2971/2001 (Φ.Ε.Κ. 285/Α7 
19-12-2001) «περί αιγιαλού - παραλίας», της αριθμ. 
1089532πε/8205πε/Β0.010/20-4-2005 κοινής υπουργι¬ 
κής απόφασης Υπουργών Οικονομίας και Οικονομικών 
και ΠΕΧΩΔΕ «περί στοιχείων καθορισμού αιγιαλού και 
παραλίας» καθώς και των άρθρων 113 του ν. 3978/2011 
και 11 του ν. 4281/2014. 

4. Το με αριθμ. Φ.119.1/93/220262/Σ.5189/04-12-2015 
έγγραφο του ΓΕΕΘΑ. 

5. Την αριθμ. 15476/167102/19-09-2014 απόφαση της 
Γενικής Γραμματέα Αποκεντρωμένης Διοίκησης Θεσσα¬ 
λίας - Στερεός Ελλάδας (ΦΕΚ 477/Δ720-10-2014) με την 
οποία καθορίστηκαν οι οριογραμμές αιγιαλού- παραλίας 
στην προς βορρά όμορη περιοχή. 

6. Την αριθμ. 4597/09-06-2005 απόφαση του Γενικού 
Γραμματέα Περιφέρειας Θεσσαλίας (ΦΕΚ 692/Δ7 27-06- 
2005) με την οποία καθορίστηκαν οι οριογραμμές αιγια- 
λού- παραλίας στην προς νότο όμορη περιοχή. 

7. Την από επιτόπιο μετάβαση των μελών σχηματισθεί- 
σα αντίληψη για το πλάτος της βρέχόμενης ζώνης της 
ξηρός και άλλα συναφή στοιχεία που προβλέπονται από 
το άρθρο 9 του ν. 2971/2001 και ειδικότερα: 

Αφού λάβαμε υπόψη: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

Η μορφολογία της ακτής συνίσταται από: 

(ί) Χαλαρά ιζήματα (άμμος, πέτρες) που έχουν προ- 
κύψει από την αποσάθρωση -διάβρωση των μητρικών 
πετρωμάτων της ακτής για τα τμήματα μεταξύ των κορυ¬ 
φών 11 έως 12,17 έως 19 και 23 έως 27 της οριογραμμής 
του αιγιαλού. 

(Μ) Βραχώδη πρανή με απότομες κλίσεις και καταπτώ¬ 
σεις και ύψη στέψης που κυμαίνονται από 5,00μ. έως 
9,00μ. και το εύρος από Ι,ΟΟμ. έως 11,ΟΟμ. στο τμήμα 
μεταξύ των κορυφών 1 έως 11 του αιγιαλού. 

(ίϋ) Βράχια με ήπιες κλίσεις και σπηλαιώσεις, εύρους 
από 3,00μ. έως 12,00μ. και υψόμετρα που φτάνουν περί¬ 
που μέχρι τα 2,00μ. για τα τμήματα μεταξύ των κορυφών 
12 έως 17 και 19 έως 23 της οριογραμμής του αιγιαλού 
και εύρου μεταξύ 4-14μ. για το τμήμα μεταξύ των κορυ¬ 
φών 27 έως 37 της οριογραμμής του αιγιαλού. 

(ίν) Τεχνικά έργα (τοιχία, σκάλες) 

Της ακτής συνέχονται εκτάσεις: 

(ί) Λοφώδεις 

(Μ) Με έδαφος ημιβραχώδες και γαιώδες 
(ίϋ) Εκτός σχεδίου 

(ίν) Δομημένες με αραιή δόμηση και αδόμητες 
(ν) Με χρήση Β' (εξοχικής) κατοικίας 
Το φυσικό όριο βλάστησης συνίσταται από: 

(ί) Θαμνώδη φυσική βλάστηση (πουρνάρια σχοίνα) 
(Μ) Δενδρώδη φυσική βλάστηση (ελιές) 
β) Το γεγονός άτι στην περιοχή δεν εντοπίστη καν πα¬ 
ράκτιοι φυσικοί πόροι. 

γ) Το γεγονός άτι η περιαχή είναι προστατευμένη λόγω 
του ότι βρίσκεται σε περίκλειστη θάλασσα (εντός του 
Παγασητικού κόλπου) με νότιο προσανατολισμό, συνε¬ 
πώς προσβάλλεται από ανέμους με Ν διευθύνσεις και 
μέγιστης έντασης 6-7 Β. 

δ) Τη μορφολογία του πυθμένα ο οποίος συνίσταται εν 
μέρει από αμμώδη σύσταση με πέτρες και ήπιες κλίσεις 
με μικρά βάθη κοντά στην ακτή και εν μέρει από βραχώ¬ 
δη ανώμαλη σύσταση με υφάλους και ξέρες. 

ε) Τον τομέα ανάπτυξης κυματισμού σε σχέση με το 
μέτωπο της ακτής ότι δηλαδή πρόκειται για ακτή με 
μικρό ανάπτυγμα πελάγους, με μικρά βάθη και μικρές 
κλίσεις του βυθού, γεγονότα που συμβάλλουν στη μικρή 
επίδραση του κύματος στην ακτή. 

στ) Την ύπαρξη τεχνικών έργων στην περιοχή που 
υφίστανται και αναφέρθηκαν προηγουμένως, χωρίς να 
υπάρχει στο αρχείο της υπηρεσίας νόμιμη άδεια. 

ζ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

η) Την μη ύπαρξη καταγεγραμμένων δημόσιων κτη¬ 
μάτων αρμοδιότητας Υπουργείου Οικονομικών που να 
βρίσκονται σε άμεση γειτνίαση με την παράκτια ζώνη, 
θ) Οτι δεν υφίσταται Κτηματολόγιο, 
ι) Την μη ύπαρξη ευπαθών οικοσυστημάτων και προ- 
στατευμένων περιοχών, αποφασίζουμε: 


Καθορίζουμε στο παραπάνω τοπογραφικό διάγραμμα: 
Ι.Την οριογραμμή του αιγιαλού με κόκκινη συνεχή 
πολυγωνική γραμμή 1,2, 3,...., έως 37, 38, 39 της οποί¬ 
ας οι κορυφές ορίζονται με καρτεσιανές συντεταγμέ¬ 
νες του Ελληνικού Γεωδαιτικού Συστήματος Αναφοράς 
(ΕΓ.Σ.Α. 87). 

2. Την οριογραμμή της παραλίας για την εξυπηρέτηση 
των σκοπών του άρθρου 1 παρ. 2 του ν. 2971/2001 με 
κίτρινη συνεχή πολυγωνική γραμμή 1', 2',3’,...., έως 35’, 
36', 37' της οποίας οι πλευρές είναι παράλληλες της γραμ¬ 
μής αιγιαλού σε απόσταση σταθερή 15,00 μ. 

Οι κατασκευές μέσα στην ζώνη παραλίας δεν εξαι¬ 
ρούνται. 

Η ΕΠΙΤΡΟΠΗ 

ΗΠρόεδος Τα Μέλη 

ΜΑΡΙΑ ΤΡΑΧΑΝΑΤΖΗ ΔΗΜΗΤΡΗΣ ΖΑΡΑΖΑΝΗΣ 

ΜΑΡΓΑΡΙΤΑ ΣΤΑΜΟΥ 
ΚΥΡΙΑΚΗ ΤΣΟΠΟΥΡΙΔΟΥ 

=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 






























